Title: Úrad vlád SR
Author: faltanova
Last saved by: agenda0
Company: Úrad vlády Slovenskej republiky

Úrad vlády  SR	Na rokovanie vlády SR
Sekcia hospodárskej politiky	dňa 28.11. 2001
	k číslu: 7635/2001
	k bodu: 11

S t a n o v i s k o

k Návrhu na otvorenie dočasnej colnej kvóty na dovoz vína a semena slnečnice      v roku 2002
______________________________________________________________________

	I.

Materiál predkladá minister pôdohospodárstva SR ako iniciatívny. Obsahuje návrh uznesenia, predkladaciu správu, návrh na otvorenie dočasnej colnej kvóty..., vyhodnotenie pripomienkového konania, návrh komuniké.

Navrhuje sa schváliť dočasné zníženie colnej sadzby  na 25 % na dovoz 100 tis. hl bieleho vína  a 150 tis. hl červeného vína v nádobách nad 2 l s účinnosťou od 1.1.2002 do 31.12.2002.

Ďalej sa navrhuje schváliť dočasné zníženie colnej sadzby na 0 % na dovoz 25 tis. ton semena slnečnice s účinnosťou od 1.1.2002 do 30.6.2002.  

		II.

Pripomienkujúce rezorty Ministerstvo hospodárstva SR a Ministerstvo financií SR nevzniesli k predloženému návrhu žiadne pripomienky. 

		III. 

Otvorením dočasných colných kvót na dovoz sudového vína a semena slnečnice sa  sleduje zabezpečiť na domácom trhu chýbajúce objemy týchto komodít, ktoré vyplývajú z bilančných potrieb spracovateľských subjektov.

 Potreba zavedenia tohto opatrenia vychádza z predpokladov, že pri platných (vysokých) zmluvných colných sadzbách by sa dovozy buď nerealizovali vôbec, čo by malo za následok znižovanie spracovateľských kapacít, znižovanie exportu finálnych výrobkov, zvyšovanie nezamestnanosti a nepriaznivé sociálne dopady  alebo - ak by sa dovozy pri nezníženej zmluvnej colnej sadzbe realizovali, premietli by sa do zvýšených cien finálnych výrobkov a domáci trh by uprednostnil dovážané lacnejšie finálne výrobky (maďarský olej, české víno). 

Podľa nášho názoru uvedené predpoklady a argumentácia mohli byť doplnené aj o príslušné kvantifikácie, napríklad o vyčíslenie predpokladaného zvýšenia cenovej úrovne finálnych výrobkov, exaktnejšiu predikciu správania sa subjektov na trhu, zmien spracovateľských kapacít, predikciu dovozno-vývozných relácií  a vplyvov na štátny rozpočet. 

Dokument konštatuje, že v rámci colnej únie česká strana  s návrhom na otvorenie dočasných colných kvót súhlasila. 

Vláde SR odporúčame predložený  návrh schváliť. 

Bratislava  23.11. 2001